ખોસાએ પાકિસ્તાનના બહુ જાણીતા અખબાર ધ ડોનમાં બે વરસ પહેલાં એક લેખ ફટકારીને ધડાકો કરેલો કે, પાકિસ્તાનને એવા પુરાવા મળેલા કે મુંબઈ પરના હુમલાનું કાવતરું પાકિસ્તાનની ધરતી પર લશ્કરે તઈબાએ ઘડેલું તેના પુરાવા મળેલા. અજમલ કસાબ સહિતના આતંકવાદીઓને તાલીમ અપાયેલી તે સિંધના થટ્ટાના લશ્કરે તઈબાના કેમ્પમાંથી મુંબઈના હુમલામાં વપરાયેલા વિસ્ફોટકોનાં બોક્સ મળેલાં. આતંકવાદીઓ જે ફિશિંગ ટ્રેલરમાં જવા નીકળેલા એ પાછું લાવીને તેને કલર કરીને છુપાવી દેવાયેલું. પાકિસ્તાની એજન્સીઓને હાથ એ લાગ્યું હતું પણ પાકિસ્તાને આખી વાત પર પડદો પાડી દીધેલો. આતંકવાદીઓએ મુંબઈના દરિયાકાંઠે જે ડિંઘી (સ્પોર્ટ્સ બોટ) છોડેલી તેનું જાપાની એન્જીન ખરીદીને લાહોર લવાયેલું. લાહોરમાં એન્જીનવાળી ડિંઘી બનાવીને કરાચીની સ્પોર્ટ્સ શોપમાં લઈ જવાયેલી. લશ્કરે તઈબાએ એ કરાચીથી એ ડિંઘી ખરીદેલી. તેના પર જે પેટન્ટ નંબર હતો તેના આધારે આતંકવાદીઓ પાકિસ્તાની હતા ને લશ્કરે તઈબાના પીઠ્ઠુ હતા તે સાબિત થયેલું જ.